सलमान ख़ान ने 'बिग बॉस-7' के बाद संकेत दिए थे कि अब वो शो की मेज़बानी नहीं करेंगे.हालांकि सलमान ने हाल ही में कहा था कि उनके बाद कोई इस शो को होस्ट करने के लिए उपयुक्त है तो वो हैं शाहरुख़ ख़ान.वैसे बिग बॉस में इस दफ़ा प्रतियोगियों के तौर पर पूनम पांडेय, आलोक नाथ, कॉमेडियन भारती और सुनील ग्रोवर के नाम की चर्चा भी चल रही है.18 जुलाई को प्रियंका चोपड़ा का जन्मदिन है. उन्होंने एक अख़बार को दिए इंटरव्यू में भविष्य की योजनाओं और शादी पर विस्तार से बात की.प्रियंका ने कहा, "मुझे शोर-शराबा पसंद नहीं है. चुपचाप से और चुनिंदा मेहमानों को बुलाकर शादी कर लूंगी."प्रियंका फ़िलहाल ज़ोया अख़्तर की फ़िल्म 'दिल धड़कने दो' की शूटिंग तुर्की में कर रही हैं. उनका जन्मदिन मनाने उनके भाई भी तुर्की पहुंच गए हैं.इंटरनेट पर सेक्स से जुड़े सामान बेचने वाली एक वेबसाइट और अभिनेत्री सनी लियोनी आमने-सामने हैं.इस वेबसाइट पर ऑनलाइन सेक्स टॉयज़ और महिलाओं के अंत:वस्त्र बेचे जाते हैं और इस पर सनी लियोनी के वीडियो और तस्वीरें भी हैं.सनी लियोनी ने इस वेबसाइट की जानकारी होने से इनकार किया है और कहा है कि उन्होंने कभी भी अपनी तस्वीरें इसके साथ साझा नहीं कीं.जबकि इस वेबसाइट का कहना है कि सनी ने उनके साथ बाक़ायदा करार किया और शायद अपनी छवि बिगड़ने के डर से वो इस बात से इनकार कर रही हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)